laion/Wikipedia-Exotic huggingface dataset:
אגיס השלישי

אגיס השלישי (Agis III) היה בנו הבכור של ארכידאמוס השלישי, והמלך האוריפונטידי ה-21 של ספרטה מ-2 באוגוסט 338 לפנה"ס עד 331 לפנה"ס. אגיס השלישי היה צאצא לשושלת האוריפונטידית, נלחם כנגד אלכסנדר מוקדון וקיבל עזרה מאנשי פלופונסוס וממלכת פרס. בין השנים 338 ל-331 לפנה"ס. הוא ניסה להוביל מרד נגד ההגמוניה המקדונית על יוון, אך הובס על ידי אנטיפטרוס - יורש העצר של אלכסנדר מוקדון ביוון - בקרב מגלופוליס בשנת 331 לפנה"ס, שם מת. אגיס היה בנו של המלך ארכידאמוס השלישי ( 360 לפנה"ס-331 לפנה"ס) ונכדו של אגסילאוס השני (400 לפנה"ס-360 לפנה"ס), והיה שייך לאחת משתי שושלות/משפחות המלוכה של ספרטה. בעקבות תבוסתה בליאוטרה נגד תבאי בשנת 371 לפנה"ס, איבדה ספרטה את מעמדה כמעצמה הגדולה בעולם היווני, ובמספר טריטוריות. בשנת 351 לפנה"ס, ארכידאמוס ואגיס ניהלו מלחמה בפלופונסוס נגד מגלופוליס, עיר שהוקמה על ידי התבאים על מנת להוות איום קבוע על ספרטה. היו מקרבות גם נגד ארגוס, שקיבלה תמיכה מכוחות תבאנים. למרות תמיכתם של 3000 שכירי חרב מפוקיס, המערכה הייתה עקרה. בתחילת שנת 338 עזב ארכידאמוס השלישי את יוון כדי לשרת כמפקד שכיר עבור טאראס, עיר שנוסדה על ידי ספרטה במגנה גרציה. כמה מדינות נאבקו באותה תקופה על ההגמוניה על יוון: ממלכת מקדוניה וערי המדינות בראשות אתונה ותבאי. העובדה שארכידאמוס עזב בזמן שהקרב המכריע עמד להתרחש מראה שהוא לא חשב שליוונים יש סיכוי לנצח. ארכידאמוס מת בלחימה בלוקאניים באותו יום בו התרחש קרב צ'אירוניאה, ב-2 באוגוסט 338 לפנה"ס, כאשר המלך פיליפ השני הביס את היוונים באופן נחרץ. אגיס, שהיה עד כה יורש עצר בהיעדרו של אביו, הפך למלך לאחר שנודע על מותו, כנראה בסוף אוגוסט. לאחר ניצחונו בצ'ירוניאה, פיליפ השני ייסד את ליגת קורינתוס, קואליציה של מקדוניה וכל מדינות הערים היווניות. אגיס עומד ככל הנראה מאחורי ההחלטה הספרטנית לדחות את ההצטרפות לליגה הקורינתית, מה שהניע את פיליפ למסע בחירות בלקוניה בסתיו 338. פוליביוס מספר כי פיליפ הובא אל הפלופונס על ידי המשיחים והארקדים, אך התאריך המדויק של האירועים לא ידוע. פיליפ העניק מספר שטחים שהיו שייכים לספרטה לשכנותיה ולאויביה: דנטליאטים למסנה, אייגיטיס ובלמינטיס למגלופוליס, סקריטיס לטיגאה ותיריאטיס לארגוס.  נראה שהוא השתמש בבית דין פנהלני, אולי הליגה של קורינתוס עצמה, כדי לאשר את העברות הקרקע שלו. אגיס השלישי, באתר אנציקלופדיה בריטניקה (באנגלית) ערך זה הוא קצרמר בנושא יוון העתיקה ובנושא אישים. אתם מוזמנים לתרום לוויקיפדיה ולהרחיב אותו.
כרומטופור

כרומטופורים (באנגלית: Chromatophores) הם תאים שמכילים פיגמנטים ושמחזירים אור. כרומטופורים מצויים בדו-חיים, דגים, זוחלים, סרטנאים וסילוניות. לתאים אלו חשיבות רבה ביצירת צבע עיניים ועור בבעלי חיים בעלי דם קר והם מיוצרים ברכס עצבי (Neural crest) במהלך ההתפתחות העוברית. כרומטופורים מסווגים לתת קבוצות בהתבסס על צבעם בעת חשיפתם לאור לבן: קסנטופורים (צהובים), אריתרופורים (אדומים), אירידופורים (מחזירי אור/זוהרים), לאוקופורים (לבנים), מלנופורים (חומים ושחורים) וציאנופורים (כחולים). המונח משמש גם כשם לבועיות בעלות צבע שקשורות לממברנה, אשר נמצאות בצורות שונות של חיידקים פוטוסינתטיים. חלק מהמינים מסוגלים לשנות את צבע עורם באמצעות שינוי מיקום הפיגמנטים ושינוי מיקומם של אזורים מחזירי אור. תהליך זה, שמשמש לרוב לצורך הסוואה, נקרא שינוי צבע פיזיולוגי. לסילוניות כדוגמת תמנונים יש כרומטופורים, אשר נשלטים על ידי שרירים. לעומתם, בעלי חוליות כגון זיקיות משיגים אפקט דומה באמצעות אותות תאיים, למשל באמצעות הורמונים או מוליכים עצביים. ליונקים ולעופות, בניגוד לבעלי דם קר, יש רק סוג תא אחד הדומה לכרומטופורים, מלנוציט. בבעלי דם קר קיימים מלנופורים, המקבילים למלנוציטים. מחקרים נערכים במלנופורים לשם הבנת מחלות ולגילוי תרופות. תאים נושאי פיגמנטים בחסרי חוליות תוארו לראשונה כ-chromoforo בכתב עת מדעי איטלקי ב-1819. השם chromatophore אומץ מאוחר יותר כשם לתאים נושאי פיגמנטים שמקורם מרכס עצבי של דיונונים ובעלי חוליות בעלי דם קר. המילה נגזרת מיוונית שבה "Χρώμα" (כרומה) פירושו "צבע" ו-phoros פירושו "נושא". המילה כרומטוציט משמשת לתיאור תאים האחראיים על צבע בעופות וביונקים. רק סוג אחד של תאים כאלו מצוי בבעלי חיים אלו, מלנוציט. רק בשנות השישים של המאה ה-20 הובנו הצבעוניות והמבנה של הכרומטופורים באופן מספק כדי לאפשר פיתוח מערכת של חלוקת משנה שמבוססת על המראה שלהם. חלוקה זו נמצאת בשימוש גם כיום, אף על פי שמחקרים עדכניים יותר גילו כי היבטים ביוכימיים מסוימים של הפיגמנטים עשויים להיות שימושיים יותר להבנה של דרך פעולת התאים. ייצור הצבע מתחלק לשתי מחלקות נפרדות: ביוכרומים וסכמוכרומים. ביוכרומים כוללים פיגמנטים אמיתיים, כגון קרוטנואידים ופטרדינים. פיגמנטים אלו בולעים באופן בררני חלקים מספקטרום האור הנראה שיוצר אור לבן, ומאפשרים לאורכי גל אחרים להגיע לעינו של הצופה. סכמוכרומים, שידועים גם כ"צבעים מבניים", מייצרים צבע באמצעות החזרה של חלק מאורכי הגל (חלק מהצבעים) והעברה של אורכי גל אחרים, וזאת באמצעות הפרעה למעבר האור במבנה שלהם או באמצעות פיזור האור הנופל עליהם. כרומטופורים מכילים פיגמנטים או מבנים מחזירי אור, אך לא כל התאים המכילים פיגמנטים הם כרומטופורים. הם (Heme), למשל, הוא ביוכרום האחראי לצבעו האדום של הדם, ומצוי בעיקר בתאי דם אדומים (אריתרוציטים), אשר נוצרים במח העצם במשך כל חייו של האורגניזם ולא בהתפתחות האמבריולוגית. מסיבה זו, תאי דם אדומים אינם נחשבים כרומטופורים. מדיה וקבצים בנושא כרומטופור בוויקישיתוף כרומטופור, באתר אנציקלופדיה בריטניקה (באנגלית)
מפתח רשת

מפתח רשת (באנגלית: Web developer) הוא מתכנת או מהנדס תוכנה שעיקר עבודתו בפיתוח יישומים ברשת ה-World Wide Web. יישומי רשת משתמשים בפרוטוקול תקשורת בשם HTTP, כשהיישום עצמו עשוי לרוץ על שרת האינטרנט, על הדפדפן, או בשילוב של שניהם. מלבד תכנות, מפתח רשת יכול לעסוק גם בנושאים נוספים כגון - עיצוב אתרי אינטרנט, ארכיטקטורת מידע (Information architecture), עיצוב והערכת ממשק משתמש (Usability Engineering), ומערכות לניהול תוכן רשת (Web content management system). מפתחי רשת לעיתים מתמחים בפיתוח Front-end או Back-end. פיתוח Front-end כולל עבודה על ממשק המשתמש ומשתמש במגוון טכנולוגיות, בהן ECMAScript (ידוע גם כ-JavaScript). פיתוח Back-end, הידוע גם כ"צד שרת", כולל לעיתים קרובות ממשק לבסיס נתונים. כלי פיתוח פופולריים: Aptana, ‏Dreamweaver, ‏ Visual Web Developer,‏ Zend Studio, ‏Eclipse ועוד. שפות תכנות צד שרת: Java‏, Common Gateway Interface‏, PHP, ‏ASP.NET, ‏Ruby on Rails, .NET, Javascript (NodeJS)‎ שפות תכנות צד לקוח: JavaScript ,ActionScript HTML, XHTML, DOM, CSS, XUL‏, Silverlight אחסון נתונים: מסדי נתונים, קבצים Frameworks: Vue.js, AngularJS, React Client server Web 2.0 Web Service מדיה וקבצים בנושא מפתח רשת בוויקישיתוף
מקס שמלינג

מקס שמלינג (28 בספטמבר 1905 – 2 בפברואר 2005) היה מתאגרף גרמני, ואלוף העולם באיגרוף במשקל כבד. שמלינג נולד בעיירה לוּקוֹ (Luckow), כ-150 ק"מ מברלין. בילדותו ראה סרט על איגרוף, שגרם לו להתעניין בספורט זה. הוא זכה במספר תחרויות בגרמניה והפך למתאגרף מקצועי. ב-12 ביוני 1930 זכה שמלינג בתואר אלוף העולם באיגרוף במשקל כבד, הגרמני והאירופי הראשון שזכה בתואר, לאחר שבקרב האיגרוף מול ג'ק שארקי נפסל שארקי בסיבוב הרביעי משום שהכה את שמלינג מתחת לחגורה. שנתיים מאוחר יותר הפסיד שמלינג את התואר לשארקי בקרב שנוי במחלוקת. הוא המשיך והפסיד גם למתאגרפים מקס בר וסטיב המאס, אך התאושש וחזר למרכז הזירה באחד הקרבות הגדולים בהיסטוריה ב-9 ביוני 1936 כשהתמודד מול ג'ו לואיס. לקרב הגיע לואיס עם 27 ניצחונות וללא הפסד. הקרב נמשך 12 סיבובים ובסיבוב ה-12 ניצח שמלינג את לואיס בנוק-אאוט. הניצחון נחשב על ידי המשטר הנאצי כהוכחה לעליונות הגזע הארי, ושמלינג זכה לברכה מידי היטלר והוזמן לפגישה עמו. ב-22 ביוני 1938 נערך ב"יאנקי סטדיום" הקרב החוזר בין שמלינג ללואיס. ברקע נשמעו קריאות "להחרים את הנאצי", והקרב הוצג כמאבק בין כוחות הטוב לכוחות הרשע. נשיא ארצות הברית פרנקלין דלאנו רוזוולט אף זימן את לואיס לבית הלבן לפני הקרב. הקרב עצמו היה קצר: לואיס הפיל את שמלינג ארבע פעמים במהלך הסיבוב הראשון וניצח בנוק-אאוט לאחר שתי דקות וארבע שניות. שמלינג נזכר בשנת 1975 בקרב ואמר: בראייה לאחור אני כמעט שמח שהפסדתי אז בקרב ... תארו לעצמכם מה היה קורה אם הייתי חוזר כמנצח לגרמניה. לא היה לי שום קשר למשטר הנאצי, אבל היו נותנים מדליה והופכים אותי למודל ארי. בסוף עוד הייתי נחשב לפושע מלחמה. שמלינג ולואיס הפכו לחברים טובים אחרי הקרבות, שמלינג אף מימן ללואיס את התרופות להן נזקק בימיו האחרונים ומימן את הוצאות הלוויה והקבורה של לואיס. שמלינג עצמו לא היה מתומכי הנאצים. הוא מחה בפני היטלר על ההמלצה להיפטר ממאמנו היהודי ג'ו ג'ייקובס. הוא גם סירב להירשם כחבר המפלגה הנאצית ולהתגרש מאשתו הצ'כית אנני אונדרה. הוא אף הסתיר שני נערים יהודים בליל הבדולח, בנים למשפחת לוין, שמצאו מקלט בבית המלון בו שהה שמלינג בברלין, ואף עזר להם לברוח מגרמניה. על כך זכה ב"אות ראול ולנברג". ההפסד ללואיס הבאיש את ריחו של שמלינג בעיני השלטון הנאצי. הוא היה ספורטאי הצמרת הגרמני היחיד שגויס, בגיל 34, כצנחן לוורמאכט במלחמת העולם השנייה. הוא נפצע בקרבות וגם איבד את הונו. בתום המלחמה חזר שמלינג להתאגרף, ופרש סופית בשנת 1948, לאחר פגישות מרובות עם משרדי חברת קוקה-קולה בגרמניה והפך לפנים של הכניסה המחודשת של קוקה-קולה לגרמניה, לאחר שלא פעלה בגרמניה בתקופת מלחמת העולם השנייה. שמלינג סייע להכניס את המכונות האוטומטיות של החברה לשימוש בגרמניה. בעת פרישתו, בגיל 43, נרשמו לזכותו 70 קרבות, מהם 56 ניצחונות (מהם 40 בנוק אאוט), 10 הפסדים וארבעה קרבות שהסתיימו בתיקו. שמלינג נפטר ב-2 בפברואר 2005. קנצלר גרמניה גרהרד שרדר ספד לו: "מקס שמלינג היה אליל עבור דורות בגרמניה ולא רק בגלל האגרוף". עוד לפני מותו נקרא היכל ספורט בשכונת פרנצלאואר ברג בברלין על שמו. מדיה וקבצים בנושא מקס שמלינג בוויקישיתוף מקס שמלינג, באתר BoxRec רמי היפש, מת מתאגרף העבר הגרמני מקס שמלינג, באתר הארץ, 4 בפברואר 2005 אמיר ענבר, הנוק־אאוט הסודי של מקס שמלינג למשטר הנאצי, באתר הארץ, 18 ביוני 2016 כתבה מ-ynet עליו ועל פועלו למען יהודים מקס שמלינג, באתר אנציקלופדיה בריטניקה (באנגלית) מקס שמלינג, באתר "Find a Grave" (באנגלית) כמקצוען
קוינזי

קוינזי הוא מבנה בנוי משלג, שנועד לספק הגנה זמנית מפני פגעי מזג האוויר. להבדיל מהאיגלו הבנוי מלוחות שלג והמיועד למגורים עונתיים, הקוינזי נבנה ביתר קלות, משלג מהודק ביד. מדיה וקבצים בנושא קוינזי בוויקישיתוף ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
מעברה (נקודת חצייה)

מַעְבָּרָה (מכונה גם "גשר אירי") היא נקודת חצייה של נחל או מקווה מים בהם המים רדודים ומאפשרים מעבר מגדה לגדה. מקומות יישוב רבים הוקמו ליד מעברות וחלקם כוללים בשמם את המונח המקומי למעברה. באנגלית נקראת המעברה Ford ומקומות כמו אוקספורד וסטרטפורד קרויים על שם מעברות, על ידן הן הוקמו. באופן דומה, קלגנפורט, פרנקפורט על האודר ופרנקפורט על המיין משלבות בתוכן את המילה הגרמנית למעברה - Furt, והערים אוטרכט ומאסטריכט משלבות בשמן גרסה של המילה הלטינית למעברה, trajectum. המעברה מוזכרת כבר בתנ"ך, למשל בספר יהושע בו מסופר על אנשי יריחו שרדפו אחרי המרגלים של יהושע בן נון "על המעברות". בתקופה המודרנית השימוש במעברה מוגבלת לכבישים משניים ביותר, ובמקומות אחרים משמשים גשרים, מנהרות או מעבורות. לעיתים ליד מעברה לרכב מוקם גשר להולכי רגל כדי שאלו יוכלו לעבור בלי להירטב. בהשפעת המנדט הבריטי בישראל נקראו מעברות גם "גשרים איריים" או "מעברים איריים" – מונח שמקורו במערכות המאבק בשלטון האנגלי. האירים בנו גשרים שאינם בולטים מעל פני המים כדי להסתיר את נקודות החצייה. מעברות הירדן יהודה זיו, "גשרים 'איריים' ", יד ליאיר, החברה להגנת הטבע, מאי 1999, עמ' 240–243 גֶּשֶׁר אִירִי במילון הנדסת דרכים [תחבורה] (תש"ן), באתר האקדמיה ללשון העברית יהושע ב' ז' מילון מונחים בפורום טיולים וידיעת הארץ של "תפוז" ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
חיידקים סגולים

חיידקים סגולים או חיידקים פוטוסינתטיים סגולים הם חיידקים פוטוטרופיים (כלומר ניזונים מאור) ממערכת הפרוטאובקטריה, אשר מסוגלים לייצר אנרגיה באמצעות תהליך של פוטוסינתזה. לחיידקים אלו יש פיגמנט בקטריוכלורופיל a או b, וכן מגוון קרוטנואידים. פיגמנטים אלו מקנים להם צבעים הנעים בין סגול, אדום חום וכתום. הפוטוסינתזה מתרחשת בתהליך שמרכזו בממברנת התא, אשר עוטפת את התא בשלפוחיות, מנהרות ולוחות אשר מגדילים את השטח הזמין לפוטוסינתזה. בדומה לרוב החיידקים הפוטוסינתטיים, חיידקים סגולים אינם מייצרים חמצן. זאת מאחר שהחומר המחזר המעורב בתהליך הפוטוסינתזה הוא לא מים. בחלק מן החיידקים הסגולים, בקבוצה הנקראת חיידקים סגולים גפריתיים, החומר המחזר הוא סולפיד או גופרית. חיידקים סגולים אחרים, הנקראים חיידקים סגולים לא גפריתיים משתמשים לרוב במימן, על אף שישנם גם כאלו המשתמשים בתרכובות אחרות. בעבר נחשבו אלו למשפחות, אולם עצים טקסונומיים שהתבססו על מחקר RNA הראו כי חיידקים סגולים מורכבים ממגוון קבוצות נפרדות, אשר קרובות יותר לחיידקים לא פוטוסינתטיים מאשר אחת לשנייה.
משפט רושה

באנליזה מרוכבת, משפט רושה מאפשר להסיק שבתנאים מסוימים, לשתי פונקציות הולומורפיות יש אותו מספר אפסים בתחום נתון. זהו משפט שימושי באיתור אפסים של פונקציות, משום שהוא מאפשר להשוות פונקציה מסובכת לפונקציה פשוטה, שהאפסים שלה ידועים. המשפט נובע מעקרון הארגומנט. נניח ש- D ⊆ C {\displaystyle D\subseteq \mathbb {C} } הוא תחום פתוח ששפתו היא מסילה פשוטה; למשל, מעגל או מצולע. נניח ש- f , h {\displaystyle f,h} שתי פונקציות הולומורפיות על התחום, ורציפות על השפה. אם | f ( z ) − h ( z ) | < | h ( z ) | {\displaystyle |f(z)-h(z)|<|h(z)|} לכל נקודה z {\displaystyle z} על השפה, אזי לפונקציות f , h {\displaystyle f,h} יש אותו מספר אפסים בתחום, כאשר כל אפס נספר בריבוי המתאים. לפונקציה f ( z ) = 3 z + e z {\displaystyle f(z)=3z+e^{z}} יש בעיגול היחידה | z | < 1 {\displaystyle |z|<1} אותו מספר אפסים כמו ל- h ( z ) = 3 z {\displaystyle h(z)=3z} , משום ש- | f ( z ) − h ( z ) | = | 3 z + e z − 3 z | = | e z | < | 3 z | {\displaystyle |f(z)-h(z)|=|3z+e^{z}-3z|=|e^{z}|<|3z|} לכל z {\displaystyle z} על שפת המעגל. ל- h ( z ) = 3 z {\displaystyle h(z)=3z} יש אפס בודד בתחומי המעגל, ולכן כך הדבר גם עבור הפונקציה f {\displaystyle f} . עבור t ∈ [ 0 , 1 ] {\displaystyle t\in [0,1]} נגדיר פונקציה h t ( z ) = ( 1 − t ) h ( z ) + t f ( z ) {\displaystyle h_{t}(z)=(1-t)h(z)+tf(z)} . נבחין כי h t {\displaystyle h_{t}} גם היא פונקציה הולומורפית על D {\displaystyle D} ורציפה על D ¯ {\displaystyle {\overline {D}}} . כעת נראה כי לכל z ∈ ∂ D {\displaystyle z\in \partial D} מתקיים h t ( z ) ≠ 0 {\displaystyle h_{t}(z)\neq 0} . מאי שוויון המשולש ההפוך מתקיים: | h t ( z ) | = | h ( z ) − t ( h ( z ) − f ( z ) ) | ≥ | h ( z ) | − | t ( h ( z ) − f ( z ) ) | ≥ | h ( z ) | − | h ( z ) − f ( z ) | {\displaystyle |h_{t}(z)|=|h(z)-t(h(z)-f(z))|\geq |h(z)|-|t(h(z)-f(z))|\geq |h(z)|-|h(z)-f(z)|} . ואמנם, מהנתון ידוע | h ( z ) | − | h ( z ) − f ( z ) | > 0 {\displaystyle |h(z)|-|h(z)-f(z)|>0} , לכן באמת | h t ( z ) | > 0 {\displaystyle |h_{t}(z)|>0} כמו שרצינו. למעשה, עכשיו אנו יכולים להשתמש בעקרון הארגומנט על h t {\displaystyle h_{t}} . כאמור h t {\displaystyle h_{t}} הולומורפית, לכן אין לה קטבים בתחום, ולפי עקרון הארגומנט מספר האפסים שלה הוא בדיוק 1 2 π i ∫ ∂ D h t ′ ( z ) h t ( z ) d z {\displaystyle {\frac {1}{2\pi i}}\int _{\partial D}{\frac {h_{t}'(z)}{h_{t}(z)}}dz} . כעת נגדיר פונקציה חדשה: φ ( t ) = 1 2 π i ∫ ∂ D h t ′ ( z ) h t ( z ) d z {\displaystyle \varphi (t)={\frac {1}{2\pi i}}\int _{\partial D}{\frac {h_{t}'(z)}{h_{t}(z)}}dz} . מרציפות האינטגרל φ {\displaystyle \varphi } רציפה על הקטע הסגור [ 0 , 1 ] {\displaystyle [0,1]} . בנוסף אנו יודעים כי φ {\displaystyle \varphi } מקבלת רק ערכים שלמים, לכן ממשפט ערך הביניים נובע ש- φ {\displaystyle \varphi } פונקציה קבועה. בפרט נובע כי φ ( 0 ) = φ ( 1 ) {\displaystyle \varphi (0)=\varphi (1)} . כלומר, מספר האפסים של h {\displaystyle h} שווה למספר האפסים של f {\displaystyle f} .
מארק לואי בנז'מן ווטייה

מארק לואי בנז'מן ווֹטְיֶיה, (27 באפריל 1829 – 25 באפריל 1898) היה צייר שווייצרי שתיאר בציוריו את חיי הכפר. נמנה עם אמני אסכולת דיסלדורף. נולד בעיירה מורז' שבקנטון וו, בו דוברים צרפתית. ב-1845, בהיותו בן 16, עבר ללמוד בבית הספר לאמנויות בז'נבה. ב-1850 עבר לדיסלדורף ולמרות מנהגיו ה"צרפתיים" הצליח להתקבל חברתית בין האמנים המקומיים בשל אופיו החברותי. ב-1853 יצא למסע לימודי עם חברו לודוויג קנאוס ליער השחור, למרכז שווייץ, ולהרי קנטון ברן. חיי הכפריים הפכו לנושא הציור המועדף שלו, כמו של קנאוס. ב-1856 ביקר שוב בשווייץ ולאחר מכן בפריז, שם חש חסום יצירתית בשל התקף ראומטיזם שתקף אותו ובשל אכזבתו מהאווירה הפריזאית, ובחר להתיישב סופית בדיסלדורף. ב-1858 נשא לאישה את ברתה לואיזה אוֹילֶר, בתו של עורך דין ופוליטיקאי ליברלי מפורסם בדיסלדורף. לזוג נולדו ארבעה ילדים, שניים מהם עתידים היו להיות לציירים - קארל ז'וזף בנז'מן (נולד ב-1860) ואוטו אדולף פאול (נולד ב-1863). הציור "בכנסייה", שהחל לצייר בפריז והציג בתערוכה בינלאומית במינכן ב-1858, בישר את הצלחתו. ציוריו נמכרו במחירים גבוהים בגרמניה, אך לא היו מוכרים כמעט בפריז או בשווייץ. ב-1873 הוצג בתערוכה בינלאומית בווינה ציורו "קבורה בכפר", שהביא להכרה בו כאחד מראשוני האמנים הגרמנים המתמחים בתיאור חיי הכפר. אשתו נפטרה ב-1886. האובדן השפיע הן על בריאותו והן על טיב יצירתו, שהידרדר בהמשך חייו. לאחר מותו נערכה לכבודו תערוכה רפרוספקטיבית על ידי האקדמיה של ברלין. מדיה וקבצים בנושא מארק לואי בנז'מן ווטייה בוויקישיתוף אודות מארק לואי בנז'מן ווטייה וגלריית עבודותיו, באתר המכון השווייצרי לחקר האמנות (בצרפתית)
אלמגור - ארגון נפגעי טרור

אלמגור - ארגון נפגעי הטרור הוקם בשנת ה'תשמ"ו (1986) על ידי קבוצה של נפגעי פעולות איבה (נפגעי טרור) בישראל. לארגון שתי מטרות: מאבק בארגוני הטרור ופעיליו בכלים משפטיים וציבוריים, וסיוע לנפגעי הטרור ומשפחותיהם. מייסד ויו"ר הארגון הוא מאיר אינדור. השם "אלמגור" (אל-פחד) ניתן לארגון על ידי אורי אורבך כתשובת נגד לאחת ממטרות הטרור- לזרוע פחד בקרב הציבור. ארגון אלמגור מציג קו השולל שחרור מחבלים, גם במסגרת שחרור שבויים ישראלים, בנימוק שבעבר הוכח שרבים מהם חוזרים לדרך הטרור. במסגרת זו מבוצעים קמפיינים ציבורים נגד עסקאות לשחרור מחבלים, וכן מוגשות תביעות משפטיות בארץ ובעולם כנגד ארגוני הטרור. בעבר הוגשה תביעה כנגד יאסר ערפאת. ארגון אלמגור מצטרף לעיתים כמשיב כנגד עתירות שמטרתן למנוע הריסת בתי מחבלים. ב-6 באוגוסט 2003 אישר הקבינט המדיני-ביטחוני שחרור אלפי פלסטינים העצורים בישראל כמחווה למנהיגי הרשות הפלסטינית. עקב עתירה של אלמגור, הורה בית המשפט הגבוה לצדק למדינה לפרסם את שמות העצורים והסיבה למעצרם, 48 שעות לפני שחרורם. לאחר מכן בדקו מתנדבי הארגון את שמות העצורים, וגילו ביניהם שלושה פעילי טרור שאינם עומדים בקריטוריונים לשחרור. משרד המשפטים הורה לבטל את שחרורם. ב-2006 יצא הארגון במסע פרסום תחת הסיסמה "אסור לשחרר את גל הפיגועים הבא". באוקטובר 2011 הגיש הארגון לבג"ץ עתירה נגד עסקת שליט, ועתירה נגד העסקה לשחרור אילן גרפל, שנעצר במצרים. שתי העתירות נדחו. הארגון פורק בשנת 2020. ב-20 בנובמבר 2023 הגיש הארגון עתירה ראשונה לבג"ץ נגד ההסכם שאושר על ידי הממשלה לשחרור אסירים ביטחוניים בתמורה לשחרור חטופים המוחזקים בידי חמאס ברצועת עזה. העתירה נדחתה על הסף באותו יום. פעילות חברתית: טיולים לנוער ולמשפחות, הצמדת חונכים אישים לילדים נפגעי טרור. סיוע משפטי: מתן סיוע משפטי לקבלת פיצויים מהמוסד לביטוח לאומי, ייצוג בפני ועדת הנכות. הנצחת נפגעי טרור: עריכת לוויות לחללים גלמודים, עזרה בהוצאת ספרי זיכרון. תנאי הכליאה של אסירים ביטחוניים בישראל אתר האינטרנט הרשמי של אלמגור - ארגון נפגעי טרור (בעברית ובאנגלית) אלמגור - ארגון נפגעי טרור, ברשת החברתית פייסבוק אלמגור - ארגון נפגעי טרור, באתר "גיידסטאר ישראל" 80% מהמחבלים המשוחררים חזרו לפעילות טרור - תחקיר אלמגור אלמגור - ארגון נפגעי טרור, באתר "גיידסטאר ישראל" עתירה ראשונה נגד ההסכם לשחרור חטופים הוגשה לבג"ץ ע"י ארגון אלמגור, באתר ynet, 22 בנובמבר 2023 בג"ץ דחה את העתירות נגד עסקת החטופים, באתר "סרוגים", 22 בנובמבר 2023; בג"ץ 8349/23 ארגון אלמגור ואחרים נ' מדינת ישראל, ניתן ב־22 בנובמבר 2023
מנחם כהן

האם התכוונתם ל... מנחם כהן (אדריכל) – אדריכל ישראלי מנחם כהן (חבר הכנסת) – חבר הכנסת מטעם מפא"י והמערך מנחם הכהן – רב, חבר הכנסת ומחבר "תורת עם" מנחם כהן (פרופסור) – פרופסור באוניברסיטת בר-אילן מנחם כהן (עורך) – עורך שבועון כפר חב"ד, לשעבר עורך ראשי באתר האינטרנט "חב"ד און ליין - COL", עורך אתר האינטרנט כיכר השבת וכתב בשבועון החרדי בקהילה מנחם כהן (קצין) – מפקד שייטת המשחתות בחיל הים מנחם כהן (לוחם בלח"י) – לוחם בלח"י, ואחיו של יהושע כהן
האגודה לתרבות הדיור

האגודה לתרבות הדיור היא עמותה ישראלית שמטרתה טיפוח איכות החיים ושמירה על הרכוש המשותף בבתים משותפים. האגודה הוקמה בשנת 1964 כמלכ"ר על ידי ממשלת ישראל. האגודה נחשבת כתאגיד ממשלתי מתוקף סעיף 60 לחוק החברות הממשלתיות ועל כן נמצאת בפיקוח רשות החברות הממשלתיות. נכון לשנת 2020 מנכ"ל האגודה הוא ראובן צדוק. הנהלת האגודה יושבת ביהוד. באגודה חברים כיום כ-30,000 ועדי בית המהווים כ-400,000 משקי בית המשלמים דמי חבר של כ-30 ש"ח ליחידת דיור לשנה. האגודה מספקת שירותים משפטיים, הנדסיים, מידע והדרכות. לאגודה מספר מטרות העוסקות בהחדרת המודעות לשמירה על הרכוש המשותף, טיפוח החיים בבית המשותף, הדרכה וניהול תקין של ענייני הבית המשותף, יצירת מערכת שכנות נאותה ובפרויקטים ברחבי כגון שיקום שכונות. לאגודה 90 סניפים ברחבי ישראל, המחולקים לארבעה מחוזות: מרכז, דרום, צפון וירושלים. סניפי האגודה נמצאים בחסות הרשויות המקומיות ומונחים מקצועית על ידי האגודה. שירותי האגודה ניתנים דרך סניפיה לוועדי בתים שבחרו להיות חברים בה. סניפי האגודה פועלים בין יומיים לחמישה ימים בשבוע בשעות הבוקר ולעיתים גם אחר הצהריים, בהתאם לכל סניף. האגודה מפרסמת את רשימת הסניפים, כתובתם, פרטי ההתקשרות, בעלי התפקידים ולעיתים אף כתובות דוא"ל. האגודה מעניקה סל שירותים שנתי לחבריה הכוללים שירותים משפטיים, שירותים הנדסיים, הטבות מיוחדות, קורסים ושירותי פניות הציבור. שירותים אלו כוללים לדוגמה (רשימה חלקית): רישום בתים משותפים בטאבו ייצוג משפטי בבתי המשפט פיקוח הנדסי חוות דעת הנדסית הקבילה בבית המשפט ייעוץ למקלוט ייעוץ אדריכלי ייעוץ שמאי ייעוץ גינון ביטוחים לרכוש המשותף בדיקת גז רדון בדיקת תקינות מערכת החשמל ברכוש המשותף קורסי מחשוב קורס עזרה ראשונה האגודה מפרסמת עיתון לחבריה פעם ברבעון המפרסם את סל השירותים, חדשות הקשורות לאגודה, עצות בענייני ניהול הבית המשותף, אחזקתו ושיפוצו, ראיונות שונים ומידע נוסף הקשור לדיור בישראל. העיתון מחולק חינם לחברי האגודה וניתן לרכישה על ידי אחרים. אתר האינטרנט הרשמי של האגודה לתרבות הדיור האגודה לתרבות הדיור, באתר "גיידסטאר ישראל" גילי מלניצקי, גרים בבניין רב קומות? זה עלול להיגמר בקטסטרופה, באתר TheMarker‏, 24 במרץ 2018 יעל דראל, ליקויים, התפטרות דרמטית ומנכ"ל נצחי: האגודה לתרבות הדיור זקוקה לבדק בית, באתר TheMarker‏, 5 באוגוסט 2018 מדריך לשיפוץ בניין משותף בליווי האגודה לתרבות הדיור
ברנווארד מהילדסהיים

ברנווארד מהילדסהיים (Bernward, נולד בשנת 960 לערך - 20 בנובמבר 1022) הוא קדוש נוצרי שהיה הבישוף של הילדסהיים בשנים 993–1022. משמעות שמו בגרמנית עילית עתיקה הוא "המגן מפני הדב". ברנווארד היה בן למשפחת אצולה סקסונית וסבו היה אדלברו מסקסוניה. הוא למד בסמינר בהילדסהיים. החל מ-977 הוא שימש כלבלר וכהיסטוריון החצר של אוטו השני, קיסר האימפריה הרומית הקדושה ורעייתו תאופאנו; והחל מ-987 ועד 993 היו ברנוורד והאפיפיור העתידי סילבסטר השני חונכיו של המלך הצעיר אוטו השלישי. השושלת הדומיננטית בתקופתו הייתה השושלת האוטונית, שהיו קרובים רחוקים שלו ושורשיהם היו באזור הילדסהיים. העיר הייתה בתקופה זו מרכז כוח באימפריה הרומית הקדושה וברנווארד התאמץ להקנות לעיר תדמית מתאימה למעמדה. בין היתר בנה את "דלתות ברנווארד" בקתדרלת מריה הקדושה בהילדסהיים, דלתות ברונזה שמתארות את ההיסטוריה הנוצרית, במחווה לדלתות העץ של סנטה סבינה ברומא; את "עמוד ישו" (שמתאר את חיי ישו ומושפע מעמודי טראיאנוס ומרקוס אורליוס לכבוד הקיסרים הרומים) ואת כנסיית מיכאל הקדוש (שבנייתה הסתיימה לאחר מותו). כנסיית מיכאל הקדוש הייתה אמורה להוות חזון של ירושלים של מעלה ושם קבור ברנווארד. יצירות אלו נחשבות כיום לאתרי מורשת עולמית. מדיה וקבצים בנושא ברנווארד מהילדסהיים בוויקישיתוף ברנוארד (1022-960), בישוף הילדסהים, דף שער בספרייה הלאומית בוויקיפדיה הגרמנית
התנועה הלאומית-דמוקרטית האמהרית

התנועה הלאומית-דמוקרטית האמהרית היא מפלגה באתיופיה והסיעה השנייה בגודלה במפלגת האיחדג לשעבר. מפלגה שזכתה ב-327 מושבים מתוך 527 מושבים בבחירות האחרונות לבית הנבחרים האתיופי שהתקיימו ב-15 במאי 2005. בבחירות לבית הנבחרים במחוז אמהרה מפלגה זו זכתה ב 188 מושבים מתוך 294.. התנועה הוקמה במחתרת ב-1980 במחוז באגמדיר תחת השם "התנועה העממית-דמוקרטית האתיופית" ודגלה באידאולוגיה מרקסיסטית-לניניסטית, תנועה זו הייתה כפופה ליחאפה, מפלגה שהונהגה על ידי אדיסו לאגסה ואיתגרה את כוחות הממשלה במחוז גוג'אם. בתקופה מאוחרת יותר, המפלגה דחתה את הגישה המיליטנטית של היחאפה ודרשה להפסיק בכוח צבאי את מלחמת אריתריאה ולאחד את כל הארגונים תחת ארגון גג שילחם כנגד הדרג. עקב השינוי האידאולוגי, המפלגה התאחדה עם הארגון הצבאי וויאנה. הקבוצה המאוחדת יכלה לעמוד מול הדרג מבחינה צבאית. המפלגה שלטה באזורים נרחבים שבהם חיים האמהרים במחוזות באגמדיר, וואלו ושאווה. ב-1989 שתי המפלגות הקימו יחדיו את האיחדג ויחד עם ארגוני הגרילה האחרים פעלו להפיל את שלטון הדרג ב-1991. בסתיו 1994 התנועה העממית-דמוקרטית האתיופית שינתה את שמה לתנועה הלאומית-דמוקרטית האמהרית. אתר בית הנבחרים האתיופי בחירות באפריקה בנוסף לאידאולוגיה של האימפריה האתיופית שאפיינה את הארגונים האמהרים. כיום שר החקלאות ופיתוח הכפר האתיופי, סגן ראש ממשלת אתיופיה ויושב ראש התנועה.